मुक्तिबोध का साहित्य मात्रा की दृष्टि से अधिक न होते हुए भी गुणात्मक रूप से महत्वपूर्ण है । उसमें एक दृढ़ वैचारिक चिंतन की बहुमुखी सृजनात्मक प्रतिभा का ओज है । इनका समस्त काव्य सामाजिक अंतर्द्वंद के मानसिक संघर्ष की मार्मिक अभिव्यक्ति का आत्म सम्भव प्रयास है । अपने काव्य में मुक्तिबोध एक ओर समाज में परिव्याप्त भ्रष्टाचार के सामने झुकने की प्रवृत्ति से विद्रोह करते है और दूसरी ओर अपने भीतर के चेतन-अचेतन वृत्तों के संघर्ष से जूझते हैं । इनके काव्य का मूल कथ्य वह संघर्ष है जो आत्मसंघर्ष के माध्यम से बाह्य संघर्ष की ओर अग्रसर होता हुआ एक शोषणरहित वर्गहीन समाज की कल्पना करता है । मुक्तिबोध काव्य के इस मूल कथ्य को निम्न बिंदुओं के जरिए हम अधिक जान सकते हैं । –